e2cea7131da3aad62a05dc320b82bc58
#### Første fase


aleris-hamlet-fertility.dk
2019.47

Når produktionen af FSH øges, sker der en modning af 1 æg i æggestokkene. Ægget ligger i en ægblære (follikel), som danner det kvindelige kønshormon østrogen. Østrogen opbygger livmoderslimhinden.



543b369b1befbd46b00773cec2b41b09
#### Ægløsningen


aleris-hamlet-fertility.dk
2019.47

Ca. 14 dage før du forventer din menstruation er folliklen modnet og producerer nu store mængder østrogen. Det får hypofysen til at udskille større mængder af kønshormonet LH, som bevirker, at folliklen brister, og ægløsningen finder sted. Resterne af den bristede follikel (det gule legeme) producerer nu hormonet progesteron, som hjælper med at bevare graviditeten, hvis ægget befrugtes.



942683757b3c05100fe34892b81c536c
#### Anden fase


aleris-hamlet-fertility.dk
2019.47

Hvis en sædcelle formår at befrugte ægget inden for ca. 24 timer, vil det efter 5 dage vandre gennem æggelederne ned i livmoderhulen og sætte sig fast i livmoderslimhinden. Hvis kvinden bliver gravid, producerer hun hCG (graviditetshormon).


Hvis ægget ikke er befrugtet, går det til grunde, og der sker et fald i hormonerne progesteron og østrogen, slimhinden inde i livmoderen afstødes, og menstruationen begynder.



ce32f351e2e5cd19a34a6c8f2ce506f9
#### Det optimale tidspunkt for befrugtning


aleris-hamlet-fertility.dk
2019.47

Efter ægløsningen kan ægget befrugtes i ca. 24 timer. Sædceller kan overleve i ca. 48 timer efter samleje. Det optimale tidsrum for befrugtningen starter derfor to dage før ægløsningen og slutter en dag efter ægløsningen. Dvs. ca. 14 - 16 dage, før kvinden forventer sin menstruation.


